Карлсруе
Карлсруе (Karlsruhe) е град в провинция Баден-Вюртемберг, Германия, намиращ се близо до границата с Франция. Разположен е на река Рейн.

Градът е с площ 173,46 км², население от 294 761 души към 31 декември 2010 г. и гъстота на населението 1699 д/км².

В западната част на града, на брега на река Рейн, се намира най-голямата в Германия петролна рафинерия.

Градът е с добре развита инфраструктура и обществен транспорт, поради което е лесно достъпен от околните градове. Разположен е на железопътен възел, и е свързан с автомагистрали с Франкфурт и Щутгарт.

Българска общност 
Към края на 2014 г. на територията на община Карлсруе живеят 1136 българи, като в това число не са включени лицата с двойно гражданство или с български корени.

През 1914 г. е основано първото Българско академично дружество в Карлсруе. По това време, към 1911 г., в най-голямото висше учебно заведение в града са записани 1850 студенти, сред които 51 българи. На 27 ноември 2002 г. български студенти основават Академично дружество „Кирил и Методий“, развиващо активна дейност и днес. През 2005 е основано Движение ИМПУЛС – Инициатива за образование, наука и бизнес в България, просъществувало около три години.

В града има Ансамбъл за български народни танци, който взима участия и на събори в България. В периода 2005 – 2010 г. е излъчвало българското радиопредаване „Без граници“. За кратко е действала българска баничарница.

Известни личности 
 Карл Бенц – изобретател, създател на автомобила с бензинов двигател
 Карл Драйс – изобретател, създател на тротинетката, месомелачката и др.
 Анди Дерис – музикант/певец — вокалист на Helloween
 Оливер Кан – футболист, легенда на Байерн Мюнхен
 Мемет Шол – футболист, легенда на Байерн Мюнхен
 Оливер Бирхоф – футболист, сега мениджър на немския национален отбор

Побратимени градове 
  Краснодар, Русия от 1998
  Нанси, Франция от 1955
  Нотингам, Великобритания от 1969
  Тимишоара, Румъния от 1997
  Хале, Германия от 1987

Kартинна галерия

Външни препратки 
 Официален сайт на Карлсруе (нем.)
 Градско Уики Карлсруе (нем.)
 Академично дружество „Кирил и Методий“  (нем., бълг.)
 Marktplatz през уебкамера  – изглед от центъра на града

Източници 

 
Основани в Свещената Римска империя през 1715 година